Nikita Krjukov

Nikita Krjukov (sündinud 30. mail 1985 Dzeržinskis) on endine Venemaa murdmaasuusataja, kelle põhidistants oli sprint.

Krjukov sai 2009 aasta maailmameistrivõistlustel Liberecis paarissprindi klassikasõidus neljanda koha. 2010. aasta Vancouveri olümpiamängudel võitis ta individuaalsprindis kuldmedali.

2011. aasta maailmameistrivõistlustel Oslos võitis ta teatesprindis pronksmedali.

2013. aasta maailmameistrivõistlustel Val di Fiemmes võitis ta kuldmedali nii individuaalsprindis kui ka sprinditeates.

2014. aasta taliolümpiamängudel Sotšis võitis ta sprinditeates koos Maksim Võlegžaniniga hõbemedali. Individuaalsprindis oli Krjukov 13., jäädes esimesena poolfinaalist välja. Dopingureeglite rikkumise tõttu tema tulemus tühistati 2017. aastal, kuid pärast edasi kaebamist spordiarbitraaži kohtusse, tema tulemus taastati veebruaris 2018. 

2015. aasta maailmameistrivõistlustel Falunis võitis ta sprinditeates koos Aleksei Petuhhoviga hõbemedali. Individuaalsprindis sai Krjukov neljanda koha, jäädes esimesena medalita.

2017. aastal Lahtis tuli ta sprinditeates koos Sergei Ustjugoviga maailmameistriks.

Maailmakarikavõistlustel osales Krjukov esimest korda 25. novembril 2006. Esimest korda jõudis ta kümne parema hulka detsembris 2007. aastal Kuusamos sprindi klassikssõidus, kui sai viienda koha. Esimest korda jõudis Krjukov poodiumile 2009. aasta novembris Kuusamos, kui ta sai kolmanda koha sprindi klassikasõidus. Esimese võidu MK-etapil sai ta 2010. aasta märtsis Stockholmis, kui võitis klassikasprindi.

Venemaa meistrivõistlustel tuli ta esimeseks 2008. aastal Sõktõvkaris sprindi vabasõidus. Aasta varem sai ta samas kohas peetud sprindi klassikasõidus hõbemedali.

Saavutused

Olümpiamängudel 
2010  Vancouveris
  kuldmedal klassikasprindis

2014  Sotšis
  hõbemedal sprinditeates (koos Maksim Võlegžaniniga)

Maailmameistrivõistlustel  
2009  Liberecis
 4. koht teatesprindis (koos Andrei Parfjonoviga)
2011  Oslos
 pronksmedal sprinditeates (koos Aleksandr Panžinskiga)
2013  Val di Fiemmes
 maailmameister klassikasprindis
 maailmameister sprinditeates (koos Aleksei Petuhhoviga)
2015  Falunis
 hõbemedal sprinditeates (koos Aleksei Petuhhoviga)
2017  Lahtis
 maailmameister sprinditeates (koos Sergei Ustjugoviga).

Maailma karikavõistlustel

Maailma karikas 
Sprindikarikas
 3. koht: 2013

Nikita Krjukov osales karjääri jooksul 92 maailma karika etapil ja jõudis poodiumile 14 korral, millest viiel korral kõige kõrgemale astmele.

Maailma karikavõistluste etappide võidud

Välislingid 
 

Venemaa murdmaasuusatajad
Sündinud 1985